13.3.2023 г.
BG
Официален вестник на Европейския съюз
C 94/21
Искания на жалбоподателя — да се отмени определението на Общия съд (осми състав) от 7 октомври 2022 г., постановено по дело OG и др./Комисия, T-101/22, непубликувано, EU:T:2022:661, — ако Съдът приеме, че етапът на производството му позволява да се произнесе по същество, да уважи направените в първоинстанционното производство искания и съответно да отмени член 1 от Делегиран регламент (ЕС) 2021/2288 на Комисията от 21 декември 2021 година за изменение на приложението към Регламент (ЕС) 2021/953 на Европейския парламент и на Съвета по отношение на периода на приемане на сертификатите за ваксинация, издадени във формат Цифров COVID сертификат на ЕС, в който се посочва, че е приключена основната ваксинационна серия (1), а също и членове 1—3 от Делегиран регламент (ЕС) 2022/503 на Комисията от 29 март 2022 година за изменение на Регламент (ЕС) 2021/953 на Европейския парламент и на Съвета по отношение на освобождаването на малолетните и непълнолетните лица от периода за приемане на сертификати за ваксинация, издадени във формат Цифров COVID сертификат на ЕС (2). — при условията на евентуалност, ако Съдът приеме, че етапът на производството не му позволява да се произнесе по същество, да върне делото на Общия съд, за да се произнесе същият по исканията, направени в първоинстанционните жалби за отмяна. — да се осъди Европейската комисия да понесе съдебните разноски, направени в първоинстанционните и в настоящите производства по обжалване.
Основания и основни доводи В подкрепа на жалбата си жалбоподателите твърдят, че в определението на Общия съд от 7 октомври 2022 г., дело T-101/22, неправилно са приложени изискванията на активната легитимация по член 263, четвърта алинея от Договора за функционирането на Европейския съюз, като излагат следните съображения: 1) Обжалваните делегирани регламенти засягат пряко правната сфера на жалбоподателите, тъй като не държавите членки са решили, че сертификатите престават да бъдат валидни 270 дни след приключването на основната ваксинационна серия.
Това се предвижда именно с одобрените от Комисията делегирани регламенти, които са и причина за тази автоматична загуба на валидност.
2) Делегираните регламенти автоматично и без да е необходима намеса на държавите членки правят невалидни ваксинационните сертификати, освен ако притежателите им не си поставят подсилващата доза, което превръща мярката в непряко задължение за ваксинация, засягащо правната сфера на жалбоподателите.
(1) (2)
ОВ L 458, 2021 г., стр. 459.
ОВ L 102, 2022 г., стр. 8.
Преюдициално запитване от Okresní soud Praha-západ (Чехия), постъпило на 13 декември 2022 г. — Nárokuj s.r.o./EC Financial Services, a.s.
(Дело C-755/22, Nárokuj) (2023/C 94/23) Език на производството: чешки Запитваща юрисдикция Okresní soud Praha-západ
Страни в главното производство Ищец: Nárokuj s.r.o.
Ответник: EC Financial Services, a.s.